***Αθήνα, 22 Σεπτεμβρίου 2016***

**ΔΕΛΤΙΟ ΤΥΠΟΥ**

Ο πρώην Πρόεδρος της Βουλής, Δημήτρης Σιούφας, έκανε την ακόλουθη δήλωση:

«Έφυγε από την ζωή και από κοντά μας, ένας μαχητής της ζωής και του χώρου της Υγείας, ο Γιώργος Καστρινάκης. Η προσφορά του στο χώρο των Νεφροπαθών και όχι μόνο, υπήρξε ξεχωριστή.

Ήταν ήρεμος, με επιχειρήματα διεκδικούσε τα δίκαια για τους νεφροπαθείς, ήταν επίμονος και αποτελεσματικός.

Θα τον θυμούμαστε πάντα, και πιο πολύ όσοι από μας συνεργαστήκαμε δημιουργικά μαζί του.

Εκφράζω τα ειλικρινή μου συλλυπητήρια, στους συνεργάτες του, στον Πανελλήνιο Σύνδεσμο Νεφροπαθών, και τους οικείους του».

**ΔΗΜΗΤΡΙΟΣ Γ. ΣΙΟΥΦΑΣ**